**MLL:n Pudasjärven yhdistyksen toimintakertomus vuodelta 2012**

**Hallinto ja henkilöstö**

Yhdistyksen kevätkokous pidettiin 19.4.12 Puikkarin neuvotteluhuoneessa ja syyskokous 15.11.12 Puikkarin neuvotteluhuoneessa. Muuten hallitus on kokoontunut 7 kertaa hallituksen jäsenten luona.

**Vastuuhenkilöt**

Yhdistyksen hallitukseen kuuluu 11 henkilöä ja jokaisella hallituksen jäsenellä on oma vastuutehtävänsä.

Postin vastaanotto ja viestintä Hely Forsberg-Moilanen

Lastenhoitotoiminta Jonna Puhakka

Jäsenvastaava Teija Niemelä

Tukioppilasvastaava Maria Perander

Keräysvastaava Päivi Salmela, 15.11.12 lähtien Sari Pähtilä

Tuote- ja nettivastaava Jonna Puhakka, 15.11.12 lähtien nettivastaavana Soile Graber

**Jäsentoiminta**

V. 2012 yhdistyksellä oli jäseniä n. 140. Järjestämissämme tapahtumissa on jaettu tietoa yhdistyksen toiminnasta ja jäsenyydestä. Lisäksi yhdistys on ollut aika näkyvästi esillä paikallislehdissä, josta toiminnasta on voinut lukea. Pudasjärven Kirjakauppaan ja Aarrearkkuun jäsenet ovat saaneet alennusta. Yhdistyksen nettisivut toimivat ja saavuttavat jäseniä hyvin.

**Vapaaehtoistoiminta**

Tukioppilastoiminta toimii yläkoulussa ja lukiossa. Tukioppilaat järjestävät aika ajoittain teemapäiviä kouluissansa. Tukioppilailta saimme apua tarvittaessa tapahtumissamme mm. Lasten venetsialaisissa.

Lastenhoitotoiminta on jatkunut yhdistyksessä. Hoitajia oli kuluvana vuotena 3. Lastenhoitotoiminnan välitys muuttui v.2009 Pohjois-Pohjanmaan piirille ja Pudasjärven kaupunki on maksanut piirille kunta-avustuksen lastenhoidon järjestämiseksi Pudasjärvellä. Lastenhoitajat ovat olleet apuna yhdistyksen tapahtumissa.

Perhekahvila oli kesän ajan Kurenalla Neli-Iikkalassa, mutta se ei saavuttanut kävijöitä.

**Avustukset ja lahjoitukset**

Yhdistyksen tapana on ollut avustaa erityistilanteissa olleita lapsiperheitä tarpeen mukaan. Vuonna 2012 ei ilmennyt avustustarvetta. Yhdistys osallistui 5. kerran yhdessä LähiTapiolan kanssa Joulupuu-keräykseen, jossa toimitettiin joulupaketteja apua tarvitsevien perheiden lapsille. Lahjan saajia oli 120. Määrä on lisääntynyt vuosittain. Yhdistys osallistui myös Hyvä joulumieli –kampanjaan, jossa yhdistyksen nimissä jaettiin 20 ostolahjakorttia paikallisille vähävaraisille lapsiperheille.

Neuvolan perhevalmennukseen on toimitettu kahvit ja keksit entiseen tapaan.

Keväällä 2012 muistettiin koulunsa päättäviä tukioppilastoiminnan puheenjohtajia rahastipendeillä. Lisäksi lukion tukioppilastoiminnan sihteeriä ja rahastonhoitajaa muistettiin Arinan lahjakortilla.

**Varainhankinta**

Yhdistys hankki varoja pullopanttikuittikeräyksellä, jonka kaksi vuotinen lupa-aika päättyi 31.12.2012., jäsenmaksuilla, tuotemyynnillä, Kevät ilo –keräyksellä, kirpputorien pöytävuokrilla ja muilla järjestetyillä tapahtumapäivillä.

**Tapahtumat ja toiminnat**

Yhdistys järjesti v.2012 lasten venetsialaiset, 2 kirpputoria ja discon alakoululaisille.